Gitár
A csónak sem jó, – mondták halkan ők, 
a férfiak, – megyünk a vad halálnak, 
a partokon zsandárok állnak. 
– Evezzetek, – mondták a nők. 

Ó, hogy lehetne, – mondták halkan ők, 
a férfiak – felednünk, hogy veszélyek, 
nyomor vár, harc s úgy fél a lélek? 
– Aludjatok, – mondták a nők. 

Ó, hogy lehetne, – mondták halkan ők, 
a férfiak, – megkapni drága ékül 
titeket bájitalok nélkül? 
– Szeressetek, – mondták a nők.

Versek